text: Knivstikker slap for drabsdom
  15 juni 2012 kl. 12.57
  En 43-årig kvinde stak en kniv i brystet på sin nabo - men slipper for en drabsdom.
  Kvinden har siddet varetægtsfængslet siden overfaldet fandt sted den 22. juni sidste år, men da hun kun blev dømt for grov vold - og ikke drabsforsøg - blev hun løsladt i eftermiddags.
  Det skriver Horsens Folkeblad.
  Kvinden blev idømt et år og otte mdrs. Resten af straffen risikerer hun at afsone senere.
  Hun har forklaret, at hun ikke ønskede at dræbe sin nabo, men kun forskrække ham.
  Hun skal nu betale naboen en erstatning på godt 6.000 kr.
  Naboen fik punkteret sin ene lunge ved overfaldet, men var ikke i livsfare, skriver avisen.
  